《次韵卢彦德学宫诗》
宋代·杨辅

颇怪诸生籍奉常，寂寥科目岁年长。
只今五桂名犹在，恐有孤桐曲未忘。
学校规模新壮丽，江山意气久徊翔。
分光肤使青瑶句，收拾风霆唤阿香。

作者简介：遂宁人，字嗣勋。孝宗乾道二年进士。累擢利西路安抚使。光宗绍熙中，吴挺病，辅密白二府，请抑制吴氏兵权。后知成都府，兼本路安抚使，察知吴曦有异志，暗遣人以矾书告于朝。宁宗开禧三年，受密诏为四川制置使，许以见机诛曦。辅自以不习兵事，弃成都而去。曦死，还成都，为四川宣抚使。官终知建康府、兼江淮制置使。卒谥庄惠。